b"\n_START_ARTICLE_\nHouse, MD\n_START_SECTION_\nInformaci\xc3\xb3 sobre la producci\xc3\xb3\n_START_PARAGRAPH_\nLa s\xc3\xa8rie \xc3\xa9s una coproducci\xc3\xb3 entre Fox Broadcasting Company, Heel and Toe Films, Shore Z Productions i Bad Hat Harry Productions associades a la NBC. Totes tres companyies s\xc3\xb3n responsables de la producci\xc3\xb3 de House, MD i els seus representants s\xc3\xb3n els productors executius de la s\xc3\xa8rie. Igualment la productora MORATIM, amb capital alemany ha produ\xc3\xaft 5 cap\xc3\xadtols de la segona temporada de la s\xc3\xa8rie.\n_START_SECTION_\nC\xc3\xa0sting\n_START_PARAGRAPH_\nEls productors van tenir molts problemes per trobar un bon actor que fes el personatge del Dr.Gregory House. Quan Hugh Laurie (d'origen brit\xc3\xa0nic) va fer les proves, Bryan Singer (un dels directors) el va assenyalar com un exemple de l'aut\xc3\xa8ntic actor nord-americ\xc3\xa0 sense con\xc3\xa8ixer la proced\xc3\xa8ncia de Laurie. Una vegada escollit, Laurie va comentar que se sentia culpable per haver-se convertit en una versi\xc3\xb3 falsa del seu pare, metge de professi\xc3\xb3.\n_START_SECTION_\nRodatge\n_START_PARAGRAPH_\nLes escenes rodades fora del Princeton-Plainsboro Teaching Hospital s\xc3\xb3n realment Princeton University's Frist Campus Center. Durant el rodatge es va haver de prohibir el sudoku a causa del fet que la gran afici\xc3\xb3 entre els membres de l'equip provocava problemes en la filmaci\xc3\xb3 de la s\xc3\xa8rie.\n_START_SECTION_\nEmissions\n_START_PARAGRAPH_\nAls EUA la s\xc3\xa8rie comen\xc3\xa7a a emetre's el 16 de novembre de 2004, acabant la primera temporada el maig de 2005. La segona temporada, va emetre l'\xc3\xbaltim cap\xc3\xadtol de la s\xc3\xa8rie el maig de 2006. La tercera temporada es va estrenar el 5 de setembre de 2006.\n_START_SECTION_\nEpisodis\n_START_PARAGRAPH_\nVegeu Llista d'episodis de House, MD_NEWLINE_La s\xc3\xa8rie est\xc3\xa0 formada per un total de 8 temporades i 177 episodis."